Kyūshū

Kyūshū (九州, Kyūshū, pronounced [kʲɯꜜːɕɯː] , lit. 'Siam Wilayah') nopo nga pulau kotolu bobos tagayo mantad ko' apat pulau tapangkal id Jepun om nogi bobos ponong kabaatan mantad pulau di suai (i.e. au kohompit do Okinawa om Pulau Ryukyu (Nansei)]]). Di pogulu po, otutunan iti sabaagi do Kyūkoku (九国, "Nine Countries"), Chinzei (鎮西, "West of the Pacified Area") om Tsukushi-no-shima (筑紫島, "Pulau do Tsukushi"). Ngaran kinoyonon kisajara Saikaidō (西海道, lit. West Sea Circuit) nopo nga sumuku kumaa Kyushu om pulau id posorili. Ginayo do Kyushu nopo nga 36,782 square kilometres (14,202 sq mi) miampai populasi soginumu 14,311,224 di toun 2018. Maamaso do ponginwoguan Taihō Code di abad ko-8, nokohimagon o Dazaifu sabaagi istilah pontadbiran khas id kinoyonon diti. Geografi Pulau nopo diti nga konuluhan, om nulu kitapui bobos aktif id Jepun, Nulu Aso id 1,591 metres (5,220 ft), poinladsong id Kyushu. Kiwaa ogumu po tanda'-tanda' aktiviti tektonik suai, kohompit no ogumu kinoyonon do tudan-udan talasu. Om i bobos otutunan nopo nga id Beppu, id ponong kosilahon, om posorili do Nulu Aso id taatanga do Kyushu. Pulau diti piniada mantad do Honshu maya do Selat Kanmon. Nosiliu pulau di bobos tosomok do benua Asia, om iti nopo nga totobon sumuang id Jepun tumanud do sajara. Ginayo kinoyonon diti nopo nga 36,782.37 km2 (14,201.75 sq mi) i pinoposiliu do pulau ko-37 bobos tagayo id pomogunan. Agayo no tokuri mantad do pulau Taiwan, soginayo 35,808 km2 (13,826 sq mi). Kinawas bobos takawas nopo nga 1791 meters (5876 feet) id Nulu Kujū. Ngaran do Kyūshū nopo nga naanu mantad siam wilayah kuno id Saikaidō i poinladsong id pulau: Wilayah Chikuzen, Wilayah Chikugo, Wilayah Hizen, Wilayah Higo, Wilayah Buzen, Wilayah Bungo, Wilayah Hyūga, Wilayah Osumi, om Wilayah Satsuma. Baino, Kyushu Region (九州地方, Kyūshū-chihō) nopo nga wilayah di notakrif miampai politik i haro turu wilayah id pulau Kyushu (i kohompit nogi bagas Wilayah Tsushima om Wilayah Iki sabaagi soboogian do Nagasaki), noruhangan do Wilayah Okinawaid kabaatan: Koibutan Kyushu Wilayah Fukuoka Wilayah Kumamoto Wilayah Nagasaki Wilayah Ōita Wilayah Saga Kabaatan Kyushu Wilayah Kagoshima Wilayah Miyazaki Okinawa Wilayah Okinawa Populasi Kyushu nopo nga haro 10.3 piatus do populasi id Jepun. Kogumuan do populasi Kyushu nopo nga poinlongkod poingompus do boogian koibutan kotonobon, id kakadayan do Fukuoka om Kitakyushu, miampai populasi mogigion nopo nga kumaa id ponong kabaatan kotonobon sumuang do Sasebo om Nagasaki, om ponong koibutan nopo nga kumaa id Kumamoto om Kagoshima. Suai ko' Ōita om Miyazaki, ponong kosilahon nopo nga popokito do pongingkurian umum montok populasi. Maya politik, Kyushu nopo nga kotolinahas sabaagi mongigit di agaras kumaa Parti Demokrasi Liberal. Monikid data banci do tulun Jepun, populasi id Kyushu miampai Pulau Ryukyu (wilayah Okinawa om Kagoshima Prefectures) nopo nga nakawaya do pongingkurian populasi mantad po di toun 2000-an. Hali pia miagal di, koingkurian do populasi dii nopo nga au adala kopio tu miampai relatif nopo nga ogumu kadar kosusuon id Ryukyuan id goduuduo kinoyonon do Ryukyuan (Okinawa om Kagoshima) om pointongkop do wilayah Kyushu. Suai ko iri, wilayah suai id Kyushu nogi nga akawas o kadar koruakan dau kopiadang do kinoyonon suai id Jepun. Ryukyuans nopo nga tinimungan minoriti tulun sandad id Jepun Kakadayan pinatatap Fukuoka (populasi: 1,588,924) Kitakyushu (populasi: 940,978) Kumamoto (populasi: 738,907) Kakadayan teras Kagoshima Ōita Nagasaki Miyazaki Naha Kurume Sasebo Saga Posorili om agrikultur Soboogian do Kyushu nopo nga kiiklim subtropika, lobi-lobi po id Wilayah Miyazaki om Wilayah Kagoshima. Asil pomutanaman tapangkal nopo nga wagas, teh, sigup, mundok om nogi soya; kohompit nogi sutera i poosilon miampai alaab. Suai ko kinoyonon nulu kitapui id ponong kabaatan, kiwaa nogi burutak tudan-udan kiwaig talasu id okito kopio id koibutan do pulau i, id posorili do Beppu. Tudan-udan dii nopo nga kinoyonon montok kinaantakan do ekstremofil mikroorganisma pointantu, i kaanu masi id posorili di alasu. Kiwaa duo kinoyonon Sakagon Sandad Posorili id Kyushu: Yakushima (nokodopitar di 1993) om Pulau Amami-Ōshima, Pulau Tokunoshima,boogian koibutan do Pulau Okinawa, om Pulau Iriomote (nokodopitar di 2021). Ekonomi Ekonomi Kyushu nopo nga manahak lobi kuang 10% mantad ginumu pointongkop do Jepun, miampai KDNK i miagal do Iran, pogun ko-26 bobos tagayo id pomogunan, om zon ekonomi kaapat bobos tagayo kalapas tolu kinoyonon metropolitan tapangkal Tokyo, [ [Osaka]], om Nagoya. Ekonomi Kyushu nopo nga kiwaa struktur porindustrian di osulimbang, mantad industri primer miagal do pomutanaman, kumaa industri sekunder miagal do pamansayan, om industri tertiari miagal pomukadayan, porkhidmatan om kotombuluyan. Koposoliwanan pomutanan id kinoyonon diti nopo nga soginumu 1.8 trilion yen (boogian 20% mantad ginumu pogun), om kinoyonon diti nopo nga longkod koposoliwanan domestik tapangkal montok industri automobil om sampapas konduktor. Kyushu nogi nga haro industri panamangan kolidasan i nokoinlaab kopio, kohompit no panamangan pongusapan om noos, om ogumu po koumatan ponoriukan om pamansayan id gana do hidrogen, tenaga suria, om tenaga i milo inwoguan suai. Suai ko' iri, Kakadayan Fukuoka, Kakadayan Kitakyushu om Wilayah Okinawa nakatatap sabaagi Zon Khas Strategik Negara, i na'aga do kibagas riak ekonomi kumaa pointongkop wilayah Kyushu maya pamansayan inovasi id suang industri om promosi kousahawanan wagu om syarikat wagu. Kyushu nopo kinoyonon di kipiromutan ekonomi do ogirot id Asia. Sabaagi poomitanan, monoluod o Asia do 420 (77.9%) mantad 539 kes ponginlaaban labus pogun montok syarikat Kyushu-Yamaguchi mantad 2010 gisom 2019, om monoluod o Asia do 61.1% mantad ginumu eksport Kyushu-Yamaguchi di toun 2019, 7.4 mato piotusan lobi takawas mantad pogun sabaagi koinsanai. Sabaagi nod logistik id pialatan do Jepun om Asia, tuundorongon kapal rahat Hakata om Kitakyushu popoindalan do soginumuan kontena sompomogunan. Suai ko' iri, ginumu kapal tutumombulu mantad di toun 2019 nopo nga 772, om monoluod o Kyushu soginumu 26.9% mantad ginumu pointongkop pogun. Otutunan kopio o Kyushu miampai mogikaakawo porselin, kohompit no termasuk Arita, Imari, Satsuma, om Karatsu. Industri tawagat nopo nga poinlongkod id koibutan posorili do Fukuoka, Kitakyushu, Nagasaki om Oita om kohompit nogi roromu kimia, korita, semikonduktor, pomprosesan logam, pamansayan kapal, om suai-suai po. Pulau Tanegashima nosiliu do ponokowalai montok Longkod Angkasa Lepas Tanegashima, kinoyonon montok kopohimaganan do roket bobos tagayo id Jepun. Koumatan sasakayon Kyushu nopo nga miromut miampai pulau tagayo Honshu maya do Terowong Koritapui Kanmon, i mogoit do koritapui okon ko' Shinkansen mantad Syarikat Koritapui Kyushu, om Terowong Shin-Kanmon i lobi wagu San'yō Shinkansen. Koritapui id pulau diti nopo nga igitan do Syarikat Koritapui Kyushu om Syarikat Koritapui Jepun Barat, miampai mogikaakawo syarikat di lobi okoro miagal do Wayaan Koritapui Amagi om Wayaan Koritapui Nishitetsu. Koritapui Kyushu Shinkansen mamanau id pialatan do kakadayan tapangkal id pulau, miagal do Fukuoka om Kagoshima, miampai wayaan nokoruhang id pialatan do Takeo-Onsen om Nagasaki, i noukab mantad po di Manom 2022. Kyushu nogi nga otutunan montok servis koritapi di osonong, miagal do the Limited Express Yufuin no Mori om Limited Express Kawasemi Yamasemi. Sunsuyon Kanmon om Terowong Wayaan Kanmon nogi nga popioput do pulau dii miampai Honshu, papasaga do korita montok koduo-duo. Lebuhraya Kyushu nopo nga poingompus do pulau, popioput do Lebuhraya Higashikyushu om Skyline Ibusuki, popioput do kakadayan-kakadayan tapangkal miagal do Fukuoka om Kumamoto id poingompus do ralan. Ogumu nogi ralan kokompungan di otoronong, kohompit no wayaan tutumombului i otutunan miagal do kotogisan Nichinan om Aso Panorama Line id Wilayah Kumamoto. Porkhidmatan bas pointounda om kohompit no 2,400 wayaan id suang do kakadayan Kyushu, popiromut do ogumu kinoyonon suai. Piipiro porkhidmatan feri om korita nopo nga popiromut do koduo-duo boogian koibutan om kabaatan Kyushu miampai kakadayan tuundorongon kapal rahat tapangkal id pulau Honshu (Kobe, Osaka, Tokyo) om Shikoku. Pondidikan Universiti om kolej apangkal id Kyushu: Universiti kabansaan Kyushu University – Iso mantad turu bagas "Universiti Imperial" Kyushu Institute of Technology Saga University Nagasaki University Kumamoto University Fukuoka University of Education Oita University Miyazaki University Kagoshima University National Institute of Fitness and Sports in Kanoya University of the Ryukyus Universiti i tamangan do karajaan songkinoyonon University of Kitakyushu Kyushu Dental College Fukuoka Women's University Fukuoka Prefectural University Nagasaki Prefectural University Oita University of Nursing and Health Sciences Prefectural University of Kumamoto Miyazaki Municipal University Miyazaki Prefectural Nursing University Okinawa Prefectural University of Arts Universiti swasta tapangkal Fukuoka University – Universiti miampai ginumu mokiikinobos di ogumu id Kyushu Kumamoto Gakuen University Ritsumeikan Asia Pacific University Seinan Gakuin University Kyushu Sangyo University – Tinimungan besbol nopo nga nakalantoi do Pialaan Kabansaan Jepun di toun 2005 University of Occupational and Environmental Health Kurume University Koubasanan Kinoyonon Sakagon Pomogunan id Kyushu Gusuku Sites and Related Properties of the Kingdom of Ryukyu, nokodopitar di 2000 Sites of Japan's Meiji Industrial Revolution: Iron and Steel, Shipbuilding and Coal Mining, nokodopitar di 2015 Sacred Island of Okinoshima and Associated Sites in the Munakata Region, nokodopitar di 2017 Hidden Christian Sites in the Nagasaki Region, nokodopitar di 2018 Intangai nogi Tulun Azumi, tinimungan tulun sandad i poingion id Koibutan do Kyūshū Geografi do Jepun Tinimungan Kyushu Hoenn, iso wilayah fiksyen id suang do francais Pokémon i poinlongkod id Kyushua Japanese archipelago Sunsuyon Kanmonkyo, popioput do Kyūshū om Honshū Muzium Pogun Kyushu dialek Kyushu, dialek Hichiku, dialek Hōnichi, om dialek Kagoshima Katayadan wilayah id Jepun Koibutan Kyushu, Kabaatan Kyushu United States Fleet Activities Sasebo Western Army (Japan) Sukuon Noputan labus The dictionary definition of Kyushu at Wiktionary Media related to Kyushu (category) at Wikimedia Commons Kyushu travel guide from Wikivoyage